《洞仙歌 题南湖华隐楼图》
清代·汪菊孙

嫩寒三九，看玉梅微唾。记得徐娘旧庭宇。奈粉奁零落，香椀飘残，风乍紧，卷了半湖春去。

翠楼人已渺，紫玉烟沉，暮雨朝云更何许。蜗蚀壁间题，邻笛悠扬，空惆怅、花前俊侣。

剩几树、衰杨乱啼鸦，忍卷里重寻，相思千缕。

作者简介：字静芳，钱塘人，乾隆甲寅举人刑部主事諴女，远孙姊，光禄寺署正金文炳室。有《停琴伫月轩词》。
两浙輶轩续录